Spalvotoji dykuma (Australija)
Spalvotoji dykuma (angl. Painted Desert) – dykuma Pietų Australijoje, pasižyminti spalvingomis uolienomis išmargintu kraštovaizdžiu, susidariusi maždaug prieš 80 milijonų metų. Spalvos susidarė erozijai ardant senovinės vidinės jūros dugno nuosėdines uolienas bei išplaunant gruntų mineralus. Raudonų atspalvių vietovei suteikia geležies oksidai. Spalvotoji dykuma yra į šiaurės rytus nuo Kuber Pedžio (Coober Pedy) miesto Pietų Australijoje. Ji žinoma savo stalkalniais, kalnais ir kitais geologiniais dariniais.